SAN FERNANDO CITY, LA UNION - Imbatad ita ti municipal health office iti ili ti Naguilian, La Union a maysa manen ti natay gapu iti rabies.
Impakaammo ni Mary Ann Gapasin iti health center sadiay Naguilian, maysa nga agtawen iti 3 nga ubing ti natay kalpasan a nakagat daytoy iti aso ita laeng a bulan.
Kinunana a nagpa-check up met iti health center ti inana ngem saanna a dinakdakamat a nakagat daytoy iti aso bayat a napanda pay nagpatandok.
Naamuan laengen ti munisipio a rabies ti gapu iti ipupusay ti ubing idi natayen daytoy.
Gapu iti daytoy, nainget ita nga idardarirag ni Gapasin kadagiti residente sadiay nga ipakaammoda a dagus no adda ti kaso ti pannakakagat ti aso tapno maispal pay ti biag dagiti biktima babaen ti pannakaipaay iti umno a medikasyon.
ilo_Latn ilo_Latn ilo_Latn ilo_Latn ilo_Latn